Det

Los dets (var. dits) (del grèc ancian δάκτυλος, que venguèt pel latin en "digitus") son las extremitats articuladas de las mans e dels pès de l'Òme e de qualques animals. La preséncia de dets caracteriza lo clade dels tetrapòds.

 Dets umans 

Los cinc dets del pè son nomenats artelhs.
Los cinc dets de la man son:
 lo poce, essencial per la prension;
 l'indèx, que mòstra;
 lo det long;
 l'anular, que dins d'unas culturas pòrta l'anèl de maridatge;
 lo det pichon (var. pichòt, pichin, i petit) o menèl, coïc, o menor.
Son numerotats de I a V en chifras romanas en partent del poce.

Un det es compausat de tres falanjas, levat lo poce e l'artelh gròs, que n'an que doas. S'agís, en partent de la palma, de la falanja, la falangina e de la falangèta.

Es sus aquela darrièra que creis l'ongla. Aqula falanja es fòrça nerviada, çò que dona una granda sensibilitat al det, subretot al nivèl de la polpa — l'extremitat carnuda del det — que compren un grand nombre de receptors tactils. Las rufetas que son a l'origina de nòstra emprenta digitala jògan un ròtle important d'amplificacion de las sensacions de gran e de textura dins l'exploracion dels objècts que tocam. Quand la pèl del cap del det alisa une superfícia, las rufètas provòcan de microvibracions detectadas pel sistèma nerviós e interpretadas pel cervèlScheibert et al. The Role of Fingerprints in the Coding of Tactile Information Probed with a Biomimetic Sensor ; Science, doi:10.1126/science.1166467, 2009.

 Biologia 
L'òrdre de creacion dels dets, pendent lo desvolopament du fètus es lo seguent: anular, det pichon, det grand, indèx e finalament poce.

Los dets ne contenon pas de muscle. Son ligats per de tendons a des muscles extensor e muscles plegadisses situats dins l'avantbraç.

Los dets venon amochonats banhats dins l'aiga: l’agençament de las rufas en un malhum de canals divergents, non connectats permet a l’aiga de colar mai eficaçament quand se fa una pression dels dets sus un supòrt, ofrent atal una melhora aderénciaAre Wet-Induced Wrinkled Fingers Primate Rain Treads ?; Mark Changizi, Romann Weber, Ritesh Kotecha, Joseph Palazzo; in Journal Brain Behavior Evolution; 2011; vol 77; n°4.

 Nòtas e referéncias 


 Vejatz tanben 
 Emprenta digitala

 Ligams extèrnes 

  Esquèma detalhat del det
  Entòrsa e luxacion dels dets longs, Le Généraliste, n° 2167, 

Categoria:Anatomia umana per region
*
Categoria:Anatomia dels membres superiors
Categoria:Anatomia populara
det